Fifty Shades of Grey (film)

Fifty Shades of Grey er en amerikansk erotisk-romantisk dramafilm basert på den første romanen i trilogien Fifty shades skrevet av E.L. James. Sam Taylor-Johnson hadde regi og manus var skrevet av Kelly Marcel. Hovedrollene spilles av Dakota Johnson og Jamie Dornan. Filmen hadde internasjonal kino-premiere den 13. februar 2015.

I februar 2015 meldte Taylor-Johnson at det kommer ytterligere to filmer, og den første av disse ville få premiere i 2016. I april 2015 annonserte Universal at filmene Fifty Shades Darker og Fifty Shades Freed ville komme i henholdsvis februar 2017 og februar 2018.

I forkant av filmens utgivelse oppfordret flere organisasjoner til boikott av filmen, deriblant Kvinnegruppa Ottar, på grunn av dens glorifisering av voldelige parforhold. Filmen fikk blandet mottakelse av filmkritikere, men har blitt en publikumssuksess. Den har spilt inn over 571 millioner amerikanske dollar internasjonalt. Den «vant» fem priser under det 36. årlige Golden Raspberry Awards som ble avholdt 27. februar 2016. Den har blitt nominert til Oscar for beste sang.

Den har fått to oppfølgere: Fifty Shades Darker fra 2017, og Fifty Shades Freed fra 2018. Begge oppfølgerne fikk en viss kommersiell suksess, men ikke i samme grad som den første filmen.

 Sammendrag 
21 år gamle Anastasia Steele er student ved Washington State University i nærheten av Vancouver, Washington. En dag blir hennes studie-venninne, Kate Kavanagh, plutselig syk, og har ikke mulighet til å intervjue Christian Gray - en 27 år gammel milliardær og gründer. Ana går med på å ta seg av intervjuet. Ved Christians hovedkvarter i Seattle, kalt "Gray House" snubler Ana seg gjennom intervjuet. Christian blir interessert i henne. Kort tid senere besøker han butikken hvor Ana jobber. Han tilbyr seg å være med på en foto-seanse som skal følge med artikkelen som Ana intervjuet ham for.

Christian inviterer Ana til kaffe. Men han går brått etter at Ana nevner at hun er en romantiker, og han sier at han ikke er mannen for henne. Senere sender Christian henne et eksemplar av to Thomas Hardy-romaner, inkludert Tess av slekten D'Urberville. Senere feirer Ana og vennene hennes eksamen ved en lokal bar. Etter å ha drukket for mye, ringer Ana på impuls til Christian, og forteller at hun ønsker å returnere bøkene hans. Christian går til baren for å finne Ana. Hun våkner neste morgen på Christians hotellrom. Ana og Christian begynner å gå ut med hverandre, og han insisterer på at hun signerer en avtale som hindrer henne i å avsløre detaljer om ham eller deres forhold.

Christian forklarer at han liker bondage. Ana avslører at hun er en jomfru. Hun og Christian vurderer avtalen, og forhandler om hennes egne betingelser. Hun ser hans "leke-rom" som er utstyrt med en rekke BDSM-leker, møbler og utstyr. De har sex. Ana møter også Christians mor, og senere spør hun Christian hvor mange andre kvinner som tidligere har bodd i huset hans. Christian skjenker Ana en rekke gaver, inkludert en ny bil og en bærbar datamaskin. Ana og Kate flytter til Seattle, og Ana fortsetter å møte Christian. Under en middag sammen med Christians foreldre nevner Ana plutselig at hun dagen etter skal besøke moren hennes i hjem-staten Georgia. Senere blir Christian frustrert når Ana sier at hun ønsker mer av forholdet deres enn det ensidige forholdet han foreslår. Hun blir sjokkert når Christian uventet dukker opp i Georgia. Han tar henne med i hennes private fly. Men han reiser sin vei kort tid senere, på grunn av arbeidet hans i Seattle.

Etter hjemkomsten fortsetter Ana å møte Christian, som ønsker videre seksuell eksperimentering. Ana samtykker, men Christian holder seg følelsesmessig fjern. Hun vurderer fremdeles kontrakten deres. I et forsøk på å forstå Christian psykologisk, ber Ana ham om å demonstrere hvordan han vil "straffe" henne for eventuelle regelbrudd. Christian pisker Anas rumpe med et belte. Ana blir opprørt og avskydd, og slår opp opp med Christian. Hun konkluderer med at han tar feil om henne, og hans seksuelle preferanser grenser til overdreven og avvikende.

 Medvirkende 
 Dakota Johnson som Anastasia «Ana» Steele
 Jamie Dornan som Christian Grey
 Eloise Mumford som Katherine «Kate» Kavanagh, Anastasia bestevenn og romkamerat
 Luke Grimes som Elliot Grey, Christians adopterte bror
 Rita Ora som Mia Grey, Christians adopterte søster
 Victor Rasuk som José Rodriguez, en av Anastasias nære venner
 Max Martini som Jason Taylor, Christians bodyguard
 Dylan Neal som Bob Adams, Anastasias stefar
 Callum Keith Rennie som Raymond "Ray" Steele
 Jennifer Ehle som Carla Wilks, Anastasias mor
 Marcia Gay Harden som Grace Trevelyan Grey, Christians adoptivmor
 Andrew Airlie som Carrick Grey, Christians adoptivfar
 Anthony Konechny som Paul Clayton, broren til eieren av Claytons Hardware Store
 Emily Fonda som Martina
 Rachel Skarsten som Andrea, Christians assistent

 Referanser 

 Eksterne lenker 



Kategori:Filmer fra 2015
Kategori:Filmer basert på bøker
Kategori:Engelskspråklige filmer
Kategori:Romantiske dramafilmer fra USA
Kategori:Erotiske filmer fra USA
Kategori:Razzie-vinnere